APROBACIÓN DA PRÓRROGA DA ANUALIDADE 2019 DO PLAN DE OBRAS E SERVIZOS (PLAN CONCELLOS) 2018-2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/10/2020)

O Pleno da Corporación Provincial na súa sesión ordinaria do día 25 de setembro de 2020 adoptou, entre outros, este acordo: Resultando que o Pleno da Deputación, na súa sesión de 29/12/2017 (acordo núm.4.7052), aprobou as Bases Reguladoras e convocatoria do Plan de Obras e Servizos (Plan Concellos) 2018-2019, que foron publicadas no Boletín Oficial da Provincia de Pontevedra (BOPPO) núm.2 de 03/01/2018 e núm.3 de 04/01/2018, respectivamente. Este plan elabórase para dar cumprimento ao mandato contido no artigo 36.2 da Lei 7/1985, de 2 de abril, Reguladora das Bases do Réxime Local (LRBRL), e colaborar cos concellos na prestación integral dos servizos públicos segundo o seu tamaño e a súa poboación. Trátase, polo tanto, de garantir os principios de solidariedade e equilibrio intermunicipal, asegurando para o conxunto dos veciños unha prestación axeitada e íntegra dos servizos de competencia municipal. Resultando que o Plan Concellos ten por beneficiarios aos concellos da provincia de ata 50.000 habitantes, de modo que a colaboración cos concellos de máis de 50.000 habitantes, non beneficiarios deste Plan, instruméntase a través de convenios de colaboración coa correspondente asignación orzamentaria. Resultando que o Plan Concellos 2018-2019 ten carácter bianual e dotouse con importe global de 72.000.000,00 euros, distribuídos en 42.000.000,00 euros no exercicio 2018 e 30.000.000,00 euros no exercicio 2019. Asemade, este crédito distribúese en tres liñas de actuación: Resultando que a complexa tramitación administrativa derivada da necesidade de obter as licenzas, permisos e autorizacións pertinentes esixidos para a execución dos investimentos subvencionados, así como as incidencias acontecidas na súa execución están a dar lugar a retrasos no desenvolvemento dos investimentos, polo que se estima convinte estender o prazo de execución e consecuentemente tamén o de xustificación, co fin de garantir que os concellos dispoñan do tempo suficiente para xestionar a realización das actuacións subvencionadas cumprindo a legalidade vixente. Por outra banda, debe terse en conta que os beneficiarios das axudas son todos concellos de menos de 50.000 habitantes, e por tanto aqueles con maiores carencias en materia de capacidade económica e de xestión, o cal agrava a complexidade dos procedementos de contratación. A falta de persoal cualificado e a necesidade de recorrer a asistencias externas ten dilatado a súa tramitación. Resultando que o plan recolle nas bases 14ª e 16ª a posibilidade de modificación dos acordos e resolucións de concesión, cando concorran circunstancias excepcionais, e os reinvestimentos das baixas producidas na mesma obra ou noutra distinta e a tramitación de modificados de proxectos. A propia natureza dos cambios de aplicación, que se producen de modo excepcional non podendo ser previstos na concesión, así como a tramitación de baixas das que non se pode dar conta ata a finalización do procedemento de xustificación, implican un horizonte temporal máis longo do que se pode prever na concesión orixinal. Estes casos, asemade, supoñen unha tramitación administrativa idéntica ás concesións orixinais, polo que semella difícil que todas elas se poidan realizar, executar e xustificar no prazo previsto inicialmente no plan. Resultando que a aprobación da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro, de 2014 (LCSP) viu a modificar sensiblemente os procedementos de contratación. Deste xeito, a execución do Plan prodúcese nun período de adaptación dos concellos aos novos requisitos de contratación. Este esforzo de adaptación obrigado para todas as administracións públicas, se cabe vese agravado no caso dos concellos pequenos que carecen en moitos casos de medios materiais, humanos e técnicos. En consecuencia o cambio normativo supuxo unha maior dilación na tramitación dos expedientes de contratación ao abeiro do Plan. Resultando que a raíz da crise sanitaria provocada pola COVID-19, aprobouse o Real Decreto 463/2020, de 14 de marzo, polo que se declara o estado de alarma para a xestión desta crise, e que foi modificado polo Real Decreto 465/2020, de 17 de marzo, coa finalidade de reforzar a protección da saúde pública e de asegurar o funcionamento de servizos públicos esenciais. Con posterioridade, e á vista da evolución do estado da emerxencia sanitaria, aprobáronse sucesivas prórrogas do estado de alarma. A disposición adicional 3ª do Real Decreto 463/2020 supuxo a suspensión dos prazos administrativos na tramitación dos procedementos das entidades do sector público, e que foi levantada con efectos do 01/06/2020 polo artigo 9 do Real 537/2020, de 22 de maio, polo que se prorroga o estado de alarma declarado polo anterior. Esta declaración produciu en síntese a paralización da meirande parte das actividades económicas e produtivas, agás aquelas consideradas esenciais. En consecuencia, a execución dos investimentos acollidos ao Plan Concellos veuse afectada, de xeito que quedaron dentro do ámbito das actividades suspendidas ao abeiro das normas citadas. Asemade, esta situación repercutiu na tramitación administrativa asociada ao Plan Concellos, de modo que os procedementos imprescindibles para a súa correcta execución (tramitación de licencias e autorizacións administrativas, expedientes de contratación e licitación, etc.) víronse suspendidas ou demoradas máis alá dos tempos previsibles no contexto en que se aprobou o Plan. Considerando que, a finalidade do plan é a axuda económica aos concellos para o financiamento de proxectos de obras e servizos, polo que a extinción da subvención e do programa, debe producirse no momento que se realizou a actuación que fundamentou a concesión da axuda. Considerando que, o Plan concíbese no exercicio 2018, se ben ten carácter plurianual (anualidades 2018 e 2019), e a súa execución e xustificación con respecto á Liña1-Investimentos, incluídos aqueles que se produzan como consecuencia da aplicación das baixas prolóngase ata finais do exercicio 2020, segundo se sinala na Base 17ª. En consecuencia, debe entenderse que o plan estende a súa vixencia á presente anualidade. Non obstante, circunstancias sobrevidas e imprevisibles, non imputables á debida dilixencia da Deputación e dos Concellos beneficiarios produciron a demora na execución do plan, polo que non se respecta o horizonte temporal previsto inicialmente. De acordo co artigo 8 da Lei 38/2003, de 17 de novembro, Xeral de Subvencións (LXS), a xestión das subvencións debe acomodarse ao principio de eficacia no cumprimento dos obxectivos fixados pola Administración outorgante. De non estenderse a súa vixencia podería ocasionar a execución incompleta e deficiente, que iría en detrimento dos fins perseguidos co Plan Concellos 2018-2019. Considerando que, de acordo co disposto nos artigos 182 do TRLRFL, e 34 e ss. do Real Decreto 500/1990, de 20 de abril, os créditos da anualidade 2019 do Plan Concellos 2018-2019 poderíanse incorporar ao orzamento de 2021, previa tramitación do correspondente expediente de incorporación de remanentes de crédito, unha vez aprobada a liquidación do Orzamento Xeral de 2020. Considerando que, de conformidade co disposto na LRBRL, os plans de cooperación concíbense como un instrumento de acción pública, respectuoso co principio de autonomía, que ten por obxecto corrixir os desequilibrios municipais en materia de infraestruturas e equipamentos, axudando aos concellos a dotarse da práctica totalidade dos servizos locais mínimos e obrigatorios recollidos no seu artigo 26. Por conseguinte, segundo establece a Disposición Adicional 8ª da LXS, as axudas que se outorgan ao abeiro destes plans réxense pola súa normativa específica, séndolles de aplicación supletoria as disposicións contidas en dita lei. Considerando que, o procedemento de concesión das subvencións foi o de concorrencia non competitiva ao abeiro do artigo 22 da LXS. A ampliación dos prazos non afecta á asignación do crédito, de xeito que nin se vulnera o principio de igualdade recollido no artigo 8 da LXS, nin prexudica dereitos de terceiro. De conformidade cos artigos 17.3. i) e 30 da LXS as bases reguladoras recollen o prazo de xustificación das actuacións ao abeiro do plan, 31/12/2020. Considerando que, a Lei 39/2015, de 1 de outubro, do Procedemento Administrativo Común das Administracións Públicas (LPACAP) prevé a ampliación de prazos, tanto de oficio como a petición dos interesados. De acordo co artigo 32 a ampliación poderá acordarse antes do vencemento do prazo a ampliar, se as circunstancias o aconsellan e non prexudica dereitos de terceiros, por un prazo que non exceda da metade do inicial. Asemade o artigo 70 do Regulamento da LXS establece que salvo precepto en contrario nas bases reguladoras, o órgano concedente da subvención poderá acordar unha ampliación do prazo para a presentación da xustificación que non exceda a metade do mesmo. Para o cómputo dos prazos a ampliar tense en conta o prazo de que dispoñían os beneficiarios para ter xustificadas as actuacións: dende a concesión das subvencións ata a o límite previsto nas bases, 31/12/2020. Considerando que, o artigo 70 do Regulamento da LXS remite ás normas do procedemento administrativo común, que esixen a motivación da ampliación de prazos. Queda recollido no expediente a concorrencia dos motivos que aconsellan a ampliación, derivada de circunstancias sobrevidas e imprevisibles, que en calquera caso quedan fóra do control da Deputación como dos Concellos. Considerando que, cumprindo o recollido en puntos anteriores, debería permitirse a aplicación dos créditos comprometidos para a anualidade 2019 do Plan Concellos 2018-2019 ata o cumprimento das actuacións subvencionadas, sen exceder, en todo caso, a data de 31/08/2021, dado que as circunstancias así o aconsellan e con elo non se prexudican dereitos de terceiros. Á vista dos antecedentes e considerandos expostos; en base á documentación relativa ó citado plan que obra no expediente; á vista dos informes da Xefa do Servizo de Cooperación e da Intervención Provincial, e a comunicación do Secretario Xeral sobre a non necesidade do seu informe; e visto o ditame da Comisión Informativa de Cooperación Municipal, Cooperación Transfronteiriza e Cohesión Social, emitido antes da súa elevación ó Pleno; de conformidade cos artigos 33 da Lei 7/1985, de 2 de abril, Reguladora das Bases do Réxime Local, e 70 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o Pleno acorda por unanimidade: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. O Secretario (Asinado dixitalmente na data que figura á marxe) Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.